1999/413/EY: Komission päätös, tehty 15 päivänä kesäkuuta 1999, varainhoitovuodelle 1999 kirjattavien varojen jakamista jäsenvaltioille koskevan suunnitelman hyväksymisestä interventiovarastoista peräisin olevien elintarvikkeiden toimittamiseksi yhteisön vähävaraisimmille henkilöille tehdyn päätöksen 98/657/EY muuttamisesta (tiedoksiannettu numerolla K(1999) 1625)



Virallinen lehti nro L 156 , 23/06/1999 s. 0047 - 0051



KOMISSION PÄÄTÖS, tehty 15 päivänä kesäkuuta 1999, varainhoitovuodelle 1999 kirjattavien varojen jakamista jäsenvaltioille koskevan suunnitelman hyväksymisestä interventiovarastoista peräisin olevien elintarvikkeiden toimittamiseksi yhteisön vähävaraisimmille henkilöille tehdyn päätöksen 98/657/EY muuttamisesta (tiedoksiannettu numerolla K(1999) 1625) (1999/413/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yleisistä säännöistä yhteisön vähävaraisimmille henkilöille jaettavaksi tarkoitettujen elintarvikkeiden luovuttamisesta interventiovarastoista tietyille järjestöille 10 päivänä joulukuuta 1987 annetun neuvoston asetuksen (ETY) N:o 3730/87(1), sellaisena kuin se on muutettuna asetuksella (EY) N:o 2535/95(2), ja erityisesti sen 6 artiklan, ottaa huomioon interventiovarastosta peräisin olevien elintarvikkeiden yhteisön kaikkein varattomimpien hyväksi toimittamisen yksityiskohtaisista soveltamissäännöistä 29 päivänä lokakuuta 1992 annetun komission asetuksen (ETY) N:o 3149/92(3), sellaisena kuin se on viimeksi muutettuna asetuksella (EY) N:o 267/96(4), ja erityisesti sen 7 artiklan 1 kohdan ensimmäisen alakohdan, sekä katsoo, että (1) komissio hyväksyi päätöksellä 98/657/EY(5) suunnitelman varainhoitovuodelle 1999 kirjattavien varojen jakamisesta jäsenvaltioille; kyseisessä suunnitelmassa määritetään käytettävissä olevat rahavarat varainhoitovuotta 1999 koskevan suunnitelman täytäntöön panemiseksi kussakin suunnitelmaan osallistuvassa jäsenvaltiossa ja vahvistetaan jokaisen tuotelajin määrä, joka voidaan poistaa yhteisön interventiovarastoista sen jakamiseksi kyseisten rahavarojen rajoissa; suunnitelmaa olisi mukautettava sen interventiohinnan korjauksen perusteella, joka otetaan huomioon niiden jäsenvaltioiden käyttöön asetettujen oliiviöljyn määrien määrittelemiseksi, jotka olivat pyytäneet kyseistä tuotetta, sekä tähän toimenpiteeseen osoitetun talousarviovarauksen käyttöön ottamisen perusteella; olisi lisäksi otettava huomioon tämän vuotuisen suunnitelman täytäntöönpanon yhteydessä havaittu alikäyttö, jotta käyttämättömät määrärahat voitaisiin osoittaa valtioille, jotka haluavat hyödyntää niitä; asetuksen (ETY) N:o 3149/92 7 artiklassa säädetyin edellytyksin on myös syytä sallia näiden tuotemäärien käyttöön tarvittavat yhteisön sisäiset siirrot, (2) koska ne naudanlihan määrät, jotka voidaan asettaa Suomen käyttöön, ovat alle 60 tonnia ja koska tämä tuote on tarvittaessa siirrettävä jostakin toisesta jäsenvaltiosta, Suomeen olisi sovellettava asetuksen (ETY) N:o 3149/92 2 artiklan 3 kohdassa vahvistettua säännöstä asettamalla sen käyttöön summa, jonka avulla se voi hankkia tämän tuotteen markkinoilta, (3) selvyyden vuoksi päätöksen 98/657/EY liite I olisi korvattava, (4) kyseistä suunnitelmaa muutetaan vuoden 1999 suunnitelman täytäntöönpanon loppuvaiheessa; nämä lisätoimitukset on toteutettava kiireellisesti, mikä edellyttää poikkeuksellisesti kilpailulta rajoitettujen tarjouskilpailumenettelyjen soveltamista; tätä tarkoitusta varten on syytä vahvistaa erityismääräyksiä varainhoitovuoden 1999 lopun osalta, ja (5) tässä päätöksessä säädetyt toimenpiteet ovat asianomaisten hallintokomiteoiden lausuntojen mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 98/657/EY seuraavasti: 1) Korvataan liite I tämän päätöksen liitteellä I. 2) Liitetään tämän asetuksen liite II liitteeksi III. 2 artikla Poiketen siitä, mitä asetuksen (ETY) N:o 3149/92 4 artiklan 4 kohdassa säädetään, jäsenvaltiot voivat toimittaa tai toimituttaa tämän päätöksen mukaisten tuotteiden lisämääriä soveltamalla rajoitettuja tarjouskilpailumenettelyjä, joissa kilpailutetaan vähintään kolmea tarjoajaa ilman minkäänlaista heidän kansallisuuteensa tai sijoittautumispaikkaansa liittyvää syrjintää. 3 artikla Liitteessä II tarkoitetut yhteisön sisäiset siirrot ovat sallittuja. 4 artikla Tämä päätös on osoitettu kaikille jäsenvaltioille. Tehty Brysselissä 15 päivänä kesäkuuta 1999. Komission puolesta Erkki LIIKANEN Komission jäsen (1) EYVL L 352, 15.12.1987, s. 1. (2) EYVL L 260, 31.10.1995, s. 3. (3) EYVL L 313, 30.10.1992, s. 50. (4) EYVL L 36, 14.2.1996, s. 2. (5) EYVL L 313, 21.11.1998, s. 25. LIITE I "LIITE I Vuotuinen jakosuunnitelma varainhoitovuodeksi 1999 a) Käytettävissä olevat rahavarat suunnitelman täytäntöön panemiseksi kussakin jäsenvaltiossa >TAULUKON PAIKKA> b) Jokaisen tuotelajin määrä, joka voidaan poistaa yhteisön interventiovarastoista sen jakamiseksi kuhunkin jäsenvaltioon a kohdassa esitettyjen määrien rajoissa >TAULUKON PAIKKA> c) 1. Määräraha Luxemburgille käytettäväksi seuraavien tuotteiden ostoon yhteisön markkinoilta: - Naudanliha: 17375 euroa. - Maitojauhe: 24662 euroa. 2. Määräraha Suomelle käytettäväksi seuraavien tuotteiden ostoon yhteisön markkinoilta: - Naudanliha: 63000 euroa. 3. Nämä määrät muunnetaan kansallisiksi valuutoiksi asetuksen (ETY) N:o 3149/92 2 artiklan 3 kohdan ja 5 artiklan 1 kohdan mukaisesti käyttäen 1 päivänä lokakuuta 1998 voimassa olevaa maatalouden muuntokurssia. d) Interventiotuotteiden yhteisön sisäisistä siirroista aiheutuvien kulujen kattamiseksi tarvittava määräraha on kolme miljoonaa euroa." LIITE II "LIITE III Varainhoitovuoden 1999 suunnitelmassa sallitut uudet yhteisön sisäiset siirrot >TAULUKON PAIKKA>"